Raphinha diżappuntat bil-mod kif ġie trattat minn Rennes Il-winger ta' Leeds United, Raphinha, fetaħ qalbu rigward it-trasferiment tiegħu mingħand Rennes matul dan l-istaġun, u ammetta li kien diżappuntat bid-deċiżjoni tal-club ta' Ligue 1 li jbigħuh lill-club fil-Premier League mingħajr ma hu kien infurmat minn qabel. Il-Brażiljan, li kien ingħaqad ma' Rennes qabel beda l-istaġun 2019-20 mingħand il-Portugiżi ta' Sporting CP, kellu sehem ewlieni biex jgħin lill-club Franċiż jispiċċa fl-ewwel tliet postijiet tal-klassifika u jikseb post fil-UEFA Champions League għall-ewwel darba fl-istorja. Madankollu, minkejja li skorja tmien goals u provda seba' assists fi staġun wieħed, iż-żagħżugħ ta' 23 sena nbiegħ lil Leeds għal somma ta' £17-il miljun ($ 22 miljun) fil-bidu ta' Ottubru li għadda, liema somma ġiet rappurtata li kienet inqas għal dik li huwa kien inxtara minn Rennes mingħand Sporting Lisbon.